Tennis: Emma Raducanu voel nie gereed om te speel nie
NUUSFLITS NUUSAGENTSKAP 2 Januarie 9 vm
# 'n Gebou is aan die brand in Parlementlaan in Kaapstad
# 'n Onaangename begin van die nuwe jaar met twee mense wat in afsonderlike voorvalle verdrink
# En, Gauteng Gesondheid verwelkom 150 babas wat op Nuwejaarsdag gebore is
# Brandbestryders in Kaapstad veg teen 'n brand in 'n gebou in Parlementlaan. Raadslid JP Smith sê ses brandweervoertuie en ongeveer 36 brandbestryders is op die toneel. Die brand woed op die derde verdieping, met aanvanklike verslae wat toon dit het in die kantoorspasie begin en versprei in die rigting van die gimnasium. Die dakgedeelte is in vlamme en die Nasionale Vergadering-gebou is ook aan die brand. Smith sê die brand is nie onder beheer nie en berigte van krake in sommige mure is bevestig.
Speel klankgreep: ENG JP-Smith
# Die Nasionale Seereddings-instituut sê 'n tien-jarige meisie het vroeg gisteroggend in die Strand naby Kaapstad verdrink. In 'n afsonderlike voorval het 'n man in sy 50s in die moeilikheid geraak in die gety-poel by die Seepunt-promenade. 'n Woordvoerder van die NSRI, Craig Lambinon, sê die meisie het saam met haar twee sibbe geswem toe sy in die moeilikheid geraak het en onder die golwe verdwyn het:
Speel klankgreep: ENG TwoDrown
# Ten minste twaalf mense het gesterf in 'n stormloop op Oujaarsaand in die Indies-beheerde Kasjmir. Die voorval het na bewering plaasgevind by 'n godsdienstige heiligdom waar tien-duisende mense teenwoordig was. Beeldmateriaal wat op sosiale media die ronde doen, wys hoe beangste pelgrims van die skare probeer ontvlug. Die Indiese premier, Narendra Modi, het sy meegevoel betuig.
# Rugby: Wallis se losskakel, Dan Biggar, is bekommerd oor die moontlike negatiewe impak daarvan om agter geslote deure te speel, wanneer sy land hulle Ses Nasies-titel gaan verdedig. Hulle eerste tuis-toets is teen Skotland in Cardiff op 12 Februarie, maar ingevolge die Covid-19-beperkings wat deur die Walliese regering ingestel is, mag slegs 50 toeskouers buitelug-geleenthede bywoon. Die Walliese eerste minister, Mark Drakeford, weier om enige versekering te gee dat toeskouers weer toegelaat sal word vir die Ses Nasies, terwyl die aantal Omikron Covid-19-variant-gevalle bly styg.
# En ten slotte: Vanjaar is 150 babas in Gauteng se openbare gesondheidsorgfasiliteite op Nuwejaarsdag gebore. Die LUR vir Gesondheid, Nomathemba Mokgethi, het die Rahima Moosa Moeder en Kind-hospitaal in Johannesburg besoek om die nuwe aankomelinge te verwelkom. 'n Woordvoerder van die Departement, Kwara Kekana, sê Mokgethi het dit saam met die ouers gevier deur geskenke aan hulle te oorhandig: